
U ime Allaha Svemilosnog Milostivog! 

Hvala Allahu Gospodaru svjetova. Neka je salavat i selam na Muhamme- 
da sallallahu alejhi ve sellem, na njegovu porodicu i ashabe, i neka je mir i spas 
na sve one koji slijede Kur’an časni. 

Kao i svi dosadašnji, i ovaj Tegmd (Tedžvid) je napisan po pravilima 
‘Asimovog qira’eta i Hafsovog riwayeta, s tim da su, u ovom slučaju, navedene 
i pojedine verzije koje se primjenjuju u drugim qira’etima Kur’ana, a.š. 

Za razliku od dosadašnje literature koja je, iz ove oblasti, kod nas objavl- 
jena, ovaj TegwTd sadrži i određene novine, a one su preuzete po uzoru na sav- 
remena istraživanja. 

Na prvom mjestu, čitalac se upoznaje sa povijesnim okolnostima u koji- 
ma je nastala tegvvldska znanost, sa njenim korijenima i autentičnim izvorima. 
Tu su izneseni i biografski podaci o našem imamu ‘Asimu i njegovom rawiyi 
Hafsu, a šire su obrađena i pitanja vezana za ,,isti‘adu“ i ,,besmelu“. 

Drugi dio, detaljno je posvećen izgovomo-akustičnoj bazi kur’,anskih gla- 
sova i njihovim akustičnim osobinama. Precizno je opisan način izgovora sva- 
kog glasa, a data su uputstva i za njihovu praktičnu primjenu. Neophodno je u 
početnoj fazi učenja imati mentora (muqri’). 

U trećem dijelu su sistematski obrađena ostala tegvvldska pravila, sa de- 
finicijama koje treba poznavati, i finesama izgovora glasova koje je neophodno 
praktično savladati. Uz uputstva za praktičnu primjenu, čitaocu se ukazuje i na 
eventualne greške koje se od početka učenja mogu pojaviti, a koje treba izbjeg- 
avati. 

Četvrti dio, posvećen je pauzalnoj (waqf) i kontekstualnoj formi (ibtida), 
kao jednom od najvažnijih segmenata tegvvldske znanosti. Oni koji ne poznaju 
arapski jezik, neka se pridržavaju pravila o značenju dijakritičkih znakova. 

Kroz tabele i vježbe, čitalac je u mogućnosti da praktično, uz pomoć 
mentora, provjerava svoje stečeno znanje. 

Na kraju udžbenika priložen je i poseban dodatak u kome su prikazani 
TegwTdi koji su kod nas, do sada, objavljeni. 

TEGW1D 

Da bi se mogla pratiti i usvojiti tematika ovog udžbenika, neophodno je 
savladati terminologiju. S ciljem da se čitaocu olakša brže razumijevanje poj- 
mova, na kraju Tegwlda']t dat index termina, arapskog i nearapskog porijekla. 

U dosadašnjoj literaturi iz ove oblasti, naši stručnjaci za tegwld davali su 
odgovore na pitanja: kako nastaju i na koji način se realiziraju fonetske zakoni- 
tosti u tegw!dskoj znanosti. U ovom slučaju, učinjen je pokušaj da se odgovori 
na pitanja: zašto se te zakonitosti i norme manifestiraju na jedan određeni način 
i kakav je cilj njihove praktične primjene. 

Koristeći ovaj udžbenik, neophodno je da se čitalac u toku vježbe pridrž 
ava datih uputstava. 

Molimo Allaha dž.š. da nam Kur’an, a.š., bude vodič i snaga na putu 
čuvanja i očuvanja islamskog učenja. Amln! 



Hfz. Fadil Fazlič 



Napomene: 

1) O transkripciji 
a) Konsonanti: 

Vokali i nunacija: 

b) U arapskim riječima samo su konsonanti napisani po DMG sistemu, 
dok je u slučaju vokala, određenog člana i u dodatku, primijenjena domaća 
transkripcija. 

2) Dodatak, vježbe i index termina arapskog i nearapskog porijekla, dati 
su na kraju udžbenika. 

3) Svi primjeri su uzeti iz Kur’ana, a.š. 

4) Kratice i znakovi 
a.s. ‘aleyhisselam 
a.š. ‘azlmušan 

dr. drugo 

dž.š. gellešanuhu 

g. godina 

h. hazreti 

ibid. ibidem (u istom djelu) 

itd. i tako dalje 
npr. na primjer 
> prelazi u 
< izvedeno od 
= znači 

o.c. opus citatum (ranije navedeno djelo) 

r.a. radiyallahu ‘anhu (‘anha, ‘anhuma, ‘anhum) 

si. slično 

str. strana 

sv. svezak 

tj. to jest 

... tekst prije počinje ili tekst se nastavlja 

• dozvoljena pauzalna i početna forma 

* nedozvoljena pauzalna i početna forma 

0 dozvoljena pauzalna forma uz obavezu vraćanja od prethodnih, jed- 
ne ili više riječi 

mogućnost da se učini „sekta“ na onim mjestima gdje je ona pred- 
viđena 

OPĆENITO O TEĆWlDU (TEDŽVIDU) 
-UVOD 

- IMAM ‘ ASIM I NJEGOV RAWIYA HAFS 

- IZGOVARANJE ISTI‘ADE 

- UČENJE BESMELE 




UVOD 



I 

UVOD 

Na početku učenja Kur’ana, a.š., a prije nego što se izgovore isti 1 ada i be- 
smela, preporučuje se učenje ove dove: 

<(JI j j e^CaJlj . ^-Ju3l <il JUpJI . 

r^' • t J'j^j (-5 J-čd frliij c? I *1)1 ^ j |*JaP ! li . #I-A* 

s lil 'di^-Us Jp (jjjij Js- y <-S-W ^ jij -4 jU-j <4 Jij 

. |Jl-j 41 p Jji jO-Vi ,3^1 



U ime Allaha Svemilosnog Milostivog. 

„Hvala Allahu Gospodaru svjetova. Neka je salavat i selam na našeg 
Poslanika Muhammeda, s.a.w.s., na njegovu porodicu i ashabe, i na sve one 
koji slijede njegovu uputu. 

Uzvišeni Allahu! Povećaj moju želju prema Kur’anu, učini ga svjetlom 
moga vida, lijekom moga srca, i izlazom za moju brigu i tugu. 

Uzvišeni Allahu! Okiti Kur’anom moj govor, uljepšaj njim moje lice, 
ojačaj njim moje tijelo, dušu i srce, obogati Kur’anom moj mlzan, obdari me 
istinskim i iskrenim učenjem, ojačaj me u pokornosti prema Tebi, da budem 
pokoran i danju i noću, proživi me u društvu najodabranijeg Poslanika, neka je 
na njega salavat i selam. “ Amin! 

Kur’an, a.š., je Allahov govor (kelamullah). Objavljen je preko Muham- 
meda, a.s., svjetovima, da im služi kao uputa, opomena, podsjećanje, savjet, 
pravi put. 

Čovjek je biće koje govori, misli i osjeća. Ove i mnoge druge njegove os- 
obine, omogućavaju mu i obavezuju ga da uči Kur’an, a.š., i slijedi njegove up- 
ute, da o njegovim poukama i porukama razmišlja, a ima mogućnost i da, kao 
emotivno biće, doživljava ljepotu i nadnaravnost Allahove, dž.š., objave. 

Prema islamskom učenju, među najbolja, najvrjednija i najdragocjenija 
djela ubraja se i učenje Kur’ana, a.š., bilo da ga učimo danju ili noću, u namazu 
ili izvan namaza, napamet ili gledajući u mushaf, sjedeći ili ležeći, okrenuti 
prema Qibli (Kibli) ili u nekom drugom pravcu. Izgovaranje kur’anskih riječi 

je dobro djelo, pa makar i ne razumjeli njihovo vanjsko i unutarnje značenje. 
Vrijednost i značaj dobrog djela, u ovom slučaju, proizilazi iz uvjerenja, spoz- 
naje i priznanja daje Kur’an, a.š., objava od Gospodara svjetova. 

Učenje Kur’ana, a.š., (tilawetu-l-qur’an) je sposobnost, vještina i umijeće 
fonetske prirode, a zasniva se na precizno utvrđenim zakonitostima i kriterij u- 
mima, čija praktična realizacija zavisi od izgovorne sposobnosti, ali i od indi- 
vidualne i kolektivne odgovornosti svih sljedbenika Muhammeda, a.s. Ova 
vještina se može savladati dobrim poznavanjem tegvvidske znanosti i dugotraj- 
nom vježbom pred stručnim i odgovornim učačima, koji, u isto vrijeme, mora- 
ju biti i dobri poznavaoci tegvvlda. 

Znanstvena disciplina koja precizira, definira, razrađuje i objašnjava prin- 
cipe pravilnog učenja Kur’ana, a.š., i metodologiju njegove praktične primjene 
zove se ‘ilmu-t-tegwld, ili fennu-t-tegwTd, ili ahkamu-t-tegwTd ili tegwTdu-l- 
qur’ani, što znači: znanost o pravilima i zakonitostima preciznog učenja 
Kur’ana, a.š. 1 

Osoba koja dobro poznaje ova pravila i način njihove praktične realiza- 
cije, a uz to je još i među stručnjacima za ovu oblast poznata i priznata, zove se 
qariya (učač). 



1) Jezičko značenje tegwlda (tedžvida) 

Riječ tegwJd, između ostalog, znači: dotjerivanje, uljepšavanje, 
ukrašavanje i perfektuiranje. Izvedena je od glagola gewwede - yugewwidu 
(dotjerao je, uljepšao je, ukrasio je, poboljšao je). Od istog glagola izvodi se i 
imenica gewdetun (kvalitet, izvrsnost, perfekcija). 

S aspekta učenja Kur’ana, a.š., riječ tegwid ukazuje na obavezu pravilnog 
izgovaranja glasova, način na koji se to primjenjuje i cilj koji se time želi 
postići. Osoba koja izučava tegwld i druge poučava ovoj znanosti zove se 
mugewwid (stručnjak za tegwid), a onaj ko početnike praktično uvježbava, zove 
se muqri’ (mentor za učenje Kur’ana, a.š.). 2 

U smislu preciznog, pravilnog i odgovornog učenja Kur’ana, a.š., riječ 
tegwid bila je poznata i u vrijeme ashaba. ‘Abdullah ibn Mes‘ud je svojevreme- 
no rekao: „Poboljšavajte kvalitet učenja Kur’ana ( gewwidii-l-qur’an )“ . 3 



1 Dr. Kemal Muhammed al-Mehdi, Tegwidu-l-Qur’ani min usuli eda'ihT we wuguhii'gazihl, Kairo, 1988., str. 14. 

2 Ibid.str.il. 

3 čelaluddTn Es-Suy utl, El-!tqanu fi ' ulumi-l-Qur’an , Kairo (bez godine izdanja), str. 1 32. 

Prema drugoj verziji, ista misao glasi: „Poboljšavajte kvalitet učenja 
Kur’ana i uljepšavajte ga naljepšim tonovima (gewwidu-l-qur’ane we zeyy- 
iniihu bi ahseni-l-aswat) “. 4 

Riječ tegwid se ne spominje u Kur’anu, a.š., ali se spominje termin tertil, 
što u kontekstu ove tematike ima isto značenje. 

2) Terminološko značenje tegwida 

Ovaj termin pobliže označava i precizira izgovomo-akustičku bazu 
(meharig) u kojoj se glasovi tvore na prirodan način, sa svim svojim, stalnim i 
nestalnim, akustičkim osobinama (sifatj. 5 

Iz ovog terminološkog značenja proizilazi nekoliko činjenica: 

a) Kur’anski glasovi (konsonanti i vokali), imaju u govornom aparatu iz- 
govomo-akustičke centre koje treba znati precizno aktivirati, a potom dotične 
glasove artikulirati, kako ne bi došlo do njihove međusobne zamjene. 

b) Glasovi posjeduju i stalne akustičke osobine (es-sifatu-d-datiyye), koje 
u toku izgovora moraju biti akustički perfektuirane. Ukoliko se svojstva glaso- 
va međusobno zamijene, time se mijenjaju i značenja kur’anskih riječi, što je, 
sa islamskog stanovišta, nedopustivo. 

c) Konsonanti i vokali imaju i nestalne akustičke osobine (es-sifatu-1- 
‘arida), a one se manifestiraju samo u onim slučajevima kada su glasovi u uza- 
jamnoj vezi. 6 

d) U toku učenja Kur’ana, a.š., glasove treba izgovarati prirodno, jasno, 
precizno i pažljivo, bez neprirodnog naprezanja, samoljubivog isticanja i egois- 
tičkog dokazivanja. 7 



3) Definicije tegwida 

Tegwid je kur’anska disciplina koja se služi fonetskim zakonitostima i 
dostignućima, ali se ne svodi samo na ovu oblast, i ne iscrpljuje se na njenom 
polju istraživanja. Uloga čovjeka u nastanku tegwldske znanosti je transmisio- 
na, a njegova znanstveno-kreativna uloga svodi se samo na to, da već postojeće 
(objavljene) norme sistematizira, definira i metodološki iznijansira. O tegwTdu 



4 Mr. Mesud Hafizović, Zbornik radova ITF u Sarajevu, 3/1 990, Fonetske studije u ranom periodu Islama, str. 1 28. 

5 TegwTdu-l-Qur'an... o.c., str. 1 1. 

6 Nestalne akustičke osobine glasova najbolje se mogu pratiti kroz asimilaciju, nazalizaciju, preobrazbu glasovnih 

svojstava i si. 



7 TegwTdu-l-Qur’an... str. 12. 

